text: [{"text_idx": "#000001", "text": "Agarsiisni (event) addunyaa irratti yeroo fi waqtii kamittuu, hamma kamiinuu qophaa\u2019uu danda\u2019a. Gaa\u2019iilaa fi sagantaawwan maatii irraa kaasee hanga sirna kabaja ayyaana biyyoolessaatti taateewwan akkuma humna isaaniitiin qophii barbaaduun isaanii amanamaadha. Haa ta\u2019\u0092u malee adunyaa irratti agarsiisonni maallaqaa fi humnaan baasiin guddaan itti bahe, akka yaaddametti milkaa\u2019\u0092uu dhabuudhaan kisaaraa guddaadhaaf yoo saaxilaman irra deddeebiidhaan muldhata. Biyyuma keenyaa kana keessattuu sirnoonni kabaja ayyaanaa dhaabbatoonni waggaa 25, 50 fi 100ffaa ayyanteffachuuf baasiin guddaan itti bahee yoo fashalaa\u2019an argineerra. \u0093Garuu qophiiwwan akkanaa kunniin maliif nama jalaa fashalaa\u2019u?\u0094 jennee; keessattuu haala qabatama Itoophiyaan keessa jirtu bu\u0092uura godhachuun akka armaan gadiitti lafa keennee jirra."}, {"text_idx": "#000007", "text": "Haala hin yaaddamneen bokkaan tasa roobuu fi aduun humnaa ol ta\u0092\u2019e bahuun keessummoota sagantaa irratti affeeraman yoo jeequ irra deddeebiidhaan muldhata. Qopheessitoonni agarsiisaa saganticha hurufa baldhaa yookiin galma cufaa keessatti qopheessuuf murteessuun dura, carraa lammaffaa (plan-B) haala qilleensaa yaada keessa galche qopheeffachuun barbaachisaadha. Sababni isaas haala hin yaaddanmeen qilleensi tasa osoo jijjiramee hatattamaan tarkaanfii barbaachisaa fudhachuufi."}, {"text_idx": "#000009", "text": "Agarsiisni tokko qophaa\u2019\u0092uudhaan dura daawwattoonni isaa eenyu faa akka ta\u2019\u0092an addaan baafachuuf qorannaa adeemsisuu qaba. Itti aansuudhaan bakka daawwattootaa of kaa\u2019uun (audience point of view) akkamitti yoo beeksise namoota ergaa dabarsuufii barbaade (target group) sana argadha jedhanii yaaduun hojii lammaffaadha. Kana erga addaan baafatanii booda beeksisa sadarkaa isaa eeggate TV fi Raaddiyoo irratti akkasumas miidiyaalee hawaasaa garagaraa, barjaalee, waraqaa balali\u0092\u2019aa fi karaa irratti beeksisuun ergaan qaama barbaadame bira gahuu isaa too\u2019\u0092achuu barbaachisa. Agarsiisni daawwattootaan ala homaayyuu miti, milkaa\u0092\u2019inni isaa immoo baay\u2019\u0092ina daawwattootaa fi haala isaanii irratti hundaa\u0092\u2019a."}]